ΓΡΑΠΤΗ ΕΡΩΤΗΣΗ E-3464/01

υποβολή: Mario Borghezio (NI) προς την Επιτροπή

(4 Ιανουαρίου 2002)

Θέμα: Πώληση της εταιρείας MAA Assicurazioni (Ιταλία), παραβίαση της αρχής του ανταγωνισμού

Επισημαίνεται ότι τα περιστατικά που προηγήθηκαν και έλαβαν χώρα κατά την παραχώρηση όλων των ασφαλιστικών δραστηριοτήτων της Εταιρείας MAA Assicurazioni στην ασφαλιστική εταιρεία SAI-Societ Assicuratrice Industriale Spa — στη συνολική συμβολική τιμή των 1000 λιρετών χαρακτηρίσθηκαν από καταφανείς ανωμαλίες.

Δέον πράγματι να επισημανθεί η ύπαρξη μιάς πλεονεκτικότερης προσφοράς που διατυπώθηκε στις 19.01.1995 από την εταιρεία Toro Assicurazioni Spa, η οποία προέβλεπε την εξαγορά όλων των ασφαλιστικών δραστηριοτήτων της ΜΑΑ Spa μέσω αναγνώρισηςπέρ της παραχωρούσης εταιρείας — και επομένως των μετόχων της — μιάς αξίας εκκίνησης που θα έπρεπε να συμφωνηθεί με τον έκτακτο επίτροπο της ΜΑΑ· την προτεινόμενη συμφωνία με την Toro δεν έκανε όμως δεκτή ο ειδικός επίτροπος της ΜΑΑ με καταφανή ζημία των μετόχων της εταιρείας, χωρίς τούτο να προκαλέσει την οποιαδήποτε παρέμβαση εκ μέρους του οργανισμού επιτήρησης ISVAP ο οποίος αντίθετα εξουσιοδότησε στη συνέχεια την ως άνω παραχώρηση στην SAI·

Στην παραχώρηση αυτή η αξία του χαρτοφυλακίου πριμοδοτήσεων προτιμητέων κλάδων είχε ποσοστιαία τιμή 8 % ενώ σύμφωνα με την αξιολόγηση της αγοράς, ενώπιον της αστικής δικαστικής αρχής ισούτο με 80 %·

Προκύπτει εξάλλου, εκ μέρους του εκτάκτου επιτρόπου, ότι επιβαρύνθηκαν αδικαιολόγητα τα αποθεματικά της ΜΑΑ για 120 δισ. λιρέτες περίπου, γεγονός που επιβεβαίωσε ο καθηγητής Gianluca Ottaviani στην έκθεση του SVAP της 12.12.1995 ευνοώντας έτσι στη διαπραγμάτευση της εξαγοράς την SAI Spa·

Δεν θεωρεί η Επιτροπή ότι οι παραλήψεις του ISVAP ευνόησαν εκ των πραγμάτων μία εξαγορά που αποτελεί στρέβλωση της αρχής του ελευθέρων ανταγωνισμού·

Απάντηση του κ. Bolkestein εξ ονόματος της Επιτροπής

(25 Φεβρουαρίου 2002)

Η Επιτροπή ευχαριστεί το Αξιότιμο Μέλος του Κοινοβουλίου για την ερώτησή του σχετικά με τον ρόλο του ISVAP στην παραχώρηση όλων των ασφαλιστικών δραστηριοτήτων της εταιρίας MAA Assicurazioni στη SAI.

Επί του παρόντος, η Επιτροπή δεν γνωρίζει τις λεπτομέρειες στις οποίες αναφέρεται το Αξιότιμο Μέλος, και για τον λόγο αυτό ανέλαβε ορισμένες προκαταρκτικές έρευνες πριν δώσει πλήρη απάντηση στην ερώτησή του.

Η Επιτροπή δεν διαδραματίζει άμεσο ρόλο στην παρακολούθηση των εργασιών μεμονωμένων ασφαλιστικών εταιριών στα κράτη μέλη. Πράγματι, ούτε η συνθήκη ΕΚ ούτε οι κοινοτικές ασφαλιστικές οδηγίες απονέμουν ειδικές εποπτικές εξουσίες στην Επιτροπή, ενώ η Επιτροπή ούτε εκδίδει άδειες λειτουργίας ούτε εποπτεύει επιχειρήσεις που σκοπεύουν να ασκήσουν ασφαλιστικές δραστηριότητες. Εμπίπτει στην αρμοδιότητα κάθε κράτους μέλους να οργανώνει και ναλοποιεί αυτή την εθνική εποπτική δραστηριότητα (βλ. π.χ. άρθρο 9 της οδηγίας αριθ. 92/49/ΕΟΚ του Συμβουλίου της 18ης Ιουνίου 1992 για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ (τρίτη οδηγία για την πρωτασφάλιση εκτός της ασφάλειας ζωής)(1), όσον αφορά τη μεταβίβαση χαρτοφυλακίων άρθρο 12, και όσον αφορά την ειδική συμμετοχή σε ασφαλιστική επιχείρηση άρθρο 15 της οδηγίας 92/49/ΕΟΚ). Η προληπτική εποπτεία της MAA αποτελεί συνεπώς θέμα των ιταλικών αρχών. Επί πλέον, οι αποφάσεις που λαμβάνονται από κράτη μέλη για μια ασφαλιστική επιχείρηση κατ' εφαρμογή των νομοθετικών, κανονιστικών και διοικητικών διατάξεων που έχουν εκδοθεί σύμφωνα με την οδηγία αυτή, είναι δυνατό να αποτελέσουν το αντικείμενο δικαστικής προσφυγής (άρθρο 56 της οδηγίας 92/49/ΕΟΚ).

Σε περιπτώσεις που ο θιγόμενος θεωρεί ότι οι εθνικές εποπτικές αρχές δεν έχουν τηρήσει κατάλληλα τις απαιτήσεις των σχετικών κοινοτικών οδηγιών, μπορεί να προσφύγει στα εθνικά δικαστήρια. Συγκεκριμένα, τα εθνικά δικαστήρια είναι αρμόδια να εξετάσουν κατά πόσο μια εθνική εποπτική αρχή, κατά την άσκηση των εποπτικών καθηκόντων της, συμβιβάζεται με την εποπτική νομοθεσία. Μπορούν επίσης να λάβουν τα ενδεδειγμένα μέτρα ώστε να εξασφαλιστεί η τήρηση της νομοθεσίας. Το έργο της Επιτροπής είναι να εξασφαλίζει ότι, κατά την άσκηση των εποπτικών εξουσιών τους, τα κράτη μέλη τηρούν τιςποχρεώσεις που απορρέουν από τις σχετικές κοινοτικές οδηγίες και δεν εμποδίζουν την κανονική λειτουργία της εσωτερικής αγοράς.

(1) ΕΕ L 228 της 11.8.1992.